DKD ontken gerugte oor beweerde Dros-verkragter | Maroela Media
DKD ontken gerugte oor beweerde Dros-verkragter
Die 20-jarige man wat aangekla word dat hy 'n sewejarige dogtertjie in 'n Dros-restaurant in Pretoria verkrag het, se toestand is bestendig en hy sal na verwagting binnekort terug na die gevangenis oorgeplaas word.
Dít volgens die departement van korrektiewe dienste, wat in 'n verklaring gesê het hy het met skok verneem van die verklaring van die organisasie #NotInMyName, wat beweer die man het 'n oordosis dwelms geneem.
"Ongelukkig het #NotInMyName nie die DKD gevra oor die omstandighede wat daartoe gelei het dat [die beskuldigde] nou mediese behandeling ontvang nie."
Singabakho Nxumalo, DKD-woordvoerder, het in 'n verklaring gesê medici by die gevangenis het die man ondersoek en toe aanbeveel dat hy na 'n buitesentrum vir verdere ondersoek oorgeplaas word.
Die departement het nie bekend gemaak wat tot die beskuldigde se hospitalisasie gelei het nie.
Die man het in Maart vlugtig in die landdroshof in Pretoria verskyn. Hy staan tereg op aanklagte van verkragting, ontvoering, aanranding, dwelmbesit en dwarsboming van die gereg. Hy het vroeër vanjaar sielkundige waarneming ondergaan, waarna daar bevind is dat hy geskik is om verhoor te word en toerekeningsvatbaar was tydens die beweerde misdade.
Maroela Media het vroeër berig die staat beweer die man het die kind van die restaurant se speelterrein af tot by die toilet gevolg waar hy haar verkrag het. Volgens die staat het die kind se ma hom op heter daad betrap toe sy na haar dogter gaan soek het.
Sy verhoor begin in September vanjaar in die hooggeregshof in Pretoria.
Lees alle vorige berigte oor die Dros-saak op Maroela Media.
[Red] Maroela Media het besluit om nie die beskuldigde se naam bekend te maak totdat hy op die aanklagte teen hom gepleit het nie soos deur die Strafproseswet bepaal word. Artikel 154(2b) van die Strafproseswet bepaal dat geen persoon wat teregstaan op seksuele oortreding se aanklagte geïdentifiseer mag word, direk of indirek, voordat die beskuldigde nie op die aanklagte teen hom gepleit het nie. Sodra die beskuldigde gepleit het, sal Maroela Media sy identiteit bekend maak soos deur die wet bepaal.
DKD Dros Nicholas Ninow polisie Verkrag
Vier gevonnis vir moord op Limpopo-egpaar
Moordbeskuldigde Rob Packham in getuiebank
Natuurlik sal die tronk nie se waarvoor die man hospitaal toe is nie. Ons almal is welkom om te dink wat ons wil. Hy kan nie eers tussen nie tronkmure homself beheer nie. Haal hom uit die samelewing, hy hoort nie hier nie. Sies!!!
Sy naam word op enca gese en gewys
Iets se net vir my dat die kerel onskuldig is. Hoekom sal n verkragter AL sy klere uit trek om iemand te verkrag….Hy speel teen tyd. Wonder net of die ma hom REGTIG gevang het! Het die ander nie blanke mense hom nie uitgetrek nie??? Die ding heel baie "loop holes"
Wonder. Baie dankie! Toe ek sien daar is weer 'n berig oor die Dros saak, het ek my oë toegemaak en gevra dat daar asb een kommentaar sal wees wat dieselfde voel soos ek, ek het ook van dag een af 'n sterk gevoel gekry dat daardie jong man (seun) onskuldig is, ongeag van enige ras, hy is die perfekte kandidaat om ge-"frame" te word, hy het nie 'n uitstekende agtergrond nie en dan nog 'n geskiedenis van dwelms ook… Daar is vir my net teveel goed wat regtig nie sin maak nie, soos jy noem, dat hy heeltemal naak… Lees meer »